ভারীবর্ষন অনুষ্ঠান শেষ করার খানিক বাদেই নেমে যায়, তবে গুড়িগুড়ি বৃষ্টি পড়ছিলো। হেটে হেটে বড়ুরা বাগান বাড়ি, তিন রাস্তার মোড়ের সামনে আসতেই আঁতকে উঠি! একি, চারিদিকে খালি পানি আর পানি! সমুদ্রযাত্রা কেন বলেছিলাম শিরোনামে এবার আশা করি বোঝা গেছে! কোনোভাবে ইজিবাইক ধরে চলে আসি মান্নান প্লাজার সামনে। বাস ধরে ভুলক্রমে নেমে পড়ি মিরপুর ১১তে। জায়গাটায় বেশি যাতায়াত নেই তাই মিরপুর ১১.৫ এর ব্যাপারেও তেমন জানতাম না। রাজ্জাক আমাকে ১১.৫ তে খোঁজাখুঁজি শুরু করে দেয়। এদিকে আমি রেগে আগুন, পরে বিষয়টা বুঝতে পেরে নিজেকেই অপদার্থ মনে হচ্ছিলো। প্রায় ২০ মিনিট খোঁজাখুঁজির পর বন্ধু বুঝে যায় আমি আসলে কোথায়! দেখা হবার পর বুঝলাম, ন্যাড়া আসলে বেলতলায় একবার না বারবারই যায়! এবং সেটা আমিই প্রথম প্রমাণ করলাম। মিরপুর ১১ তে কিছু শপিংমলে বাতাস খেতে ঢুকে গেলাম। আহা, ফ্রিতে যদি শীতল পরশ মিলে তাহলে ফ্রি ভিজিটই ভালো!